[bookmark: _Hlk142557328]7. pielikums
“Pakalpojuma līgums (projekts)”
LU iepirkuma “Latvijas Universitātes Rakstu mājas būvniecības projekta pārvaldības audits”  
id. Nr. LU 2024/42_I 
nolikumam

[bookmark: _Hlk107938781]Latvijas Universitātes
Iepirkuma identifikācijas Nr. LU 2024/42_I
Pasūtītāja Līguma uzskaites Nr. {{ DOKREGNUMURS }}

Līguma abpusējas parakstīšanas datums ir 
pēdējā parakstītā laika zīmoga datums

Pakalpojuma līgums (projekts)
(Latvijas Universitātes Rakstu mājas būvniecības projekta pārvaldības audits)

Latvijas Universitāte, reģistrācijas Nr.3391000218, juridiskā adrese Raiņa bulvāris 19, Rīga, LV – 1586, pievienotās vērtības nodokļa maksātāja reģistrācijas numurs LV90000076669 (turpmāk – Pasūtītājs), tās ____________ personā, kurš rīkojas saskaņā ar __________, no vienas puses, un
__ “_________ reģistrācijas ___________, juridiskā adrese ________, LV-____ (turpmāk – Izpildītājs), tās __________ personā, kur_ rīkojas uz _____ pamata, no otras puses, 

[bookmark: _Hlk103678423]turpmāk abi kopā saukti - Līdzēji, katrs atsevišķi – Līdzējs, pamatojoties uz Latvijas Universitātes organizēto iepirkumu “Latvijas Universitātes Rakstu mājas būvniecības projekta pārvaldības audits” (identifikācijas Nr. LU 2024/42_I), (turpmāk - Iepirkums), kas tika veikts saskaņā ar Publisko iepirkumu likuma 9. pantā noteiktajām prasībām, un saskaņā ar Latvijas Universitātes Centralizēto iepirkumu komisijas 2024. gada ______ lēmumu (___. protokols Nr.__ ), noslēdz šāda satura līgumu (turpmāk – Līgums):

1. Definīcijas
Ja vien tieši nav norādīts vai no konteksta neizriet citādi, Līgumā lietotajiem terminiem ir šāda nozīme:
1.1. Akts – pieņemšanas – nodošanas akts, ar kuru tiek pieņemts Pakalpojums vai tiek konstatētas neatbilstības.
1.2. Līguma summa – kopējā maksa par Pakalpojuma paveikšanu Līgumā noteiktajā kārtībā un apmērā bez PVN.
1.3. Līgums – šis līgums ar visiem tā pielikumiem, iespējamajiem papildinājumiem un grozījumiem.
1.4. Nolikums – Iepirkuma procedūras nolikums ar visiem tā pielikumiem, papildinājumiem, precizējumiem un grozījumiem.
1.5. Pakalpojums – Latvijas Universitātes Rakstu mājas būvniecības projekta pārvaldības audits, par kura sniegšanu saskaņā ar Iepirkuma Nolikumu un Izpildītāja iesniegto piedāvājumu tiek slēgts Līgums.
1.6. Pārstāvis - Pasūtītāja vai Izpildītāja pilnvarota persona, kas Līguma ietvaros kontrolēs līgumsaistību izpildi, pieņems vai nodos Pakalpojumu.
1.7.   PVN – pievienotās vērtības nodoklis.
1.8. Trūkumi – Pakalpojuma izpildes vai pieņemšanas laikā konstatētie trūkumi un nepilnības, kas neatbilst Līguma, tehniskajai specifikācijai, Pasūtītāja norādījumiem vai normatīvo aktu noteikumiem.
1.9. vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.

2. Līguma priekšmets
2.1. Ar šo Līgumu Pasūtītājs uzdod, bet Izpildītājs par atlīdzību apņemas ar saviem spēkiem, Izpildītāja piedāvājumā norādīto personālu un materiāli tehniskajiem līdzekļiem šajā Līgumā noteiktajā termiņā un apjomā nodrošināt Pakalpojumu, atbilstoši Izpildītāja iepirkuma procedūrā iesniegtajam Tehniskajam piedāvājumam (Līguma 1. pielikums), Finanšu piedāvājumam (Līguma 2. pielikums), šī līguma noteikumiem un Latvijas Republikas normatīvo aktu noteikumiem.

3. Līguma maksimālā summa un norēķinu kārtība
3.1. Līguma maksimālā summa par sniegtajiem Pakalpojumiem ir  līdz ________ EUR bez PVN. 
3.2. Līguma maksimālo summu veido visu saņemto Pakalpojumu kopējā vērtība, kurus Pasūtītājs ir saņēmis šī Līguma darbības laikā. 
3.3. Papildus Līguma maksimālajai summai Pasūtītājs maksā Piegādātājam PVN atbilstoši Latvijas Republikas normatīvajos aktos noteiktajam.
3.4. Līguma 3.1. punktā minētajā summā iekļauti visi Izpildītāji izdevumi, materiāli un izmaksas, kas attiecināmi uz Līguma 2.1. punktā norādīto Pakalpojumu, kā arī visi citi izdevumi un izmaksas, kas Izpildītājam radīsies izpildot savas saistības saskaņā ar Līgumu.
3.5. Līgums paredz avansa maksājumu 20 % apmērā no Līguma 3.1. punktā norādītās summas. Pušu noslēgtais līgums ir pamats Izpildītājam iesniegt Pasūtītājam rēķinu par avansa maksājumu. Pasūtītājs veic avansa maksājumu 30 (trīsdesmit)  dienu laikā pēc Izpildītāja sagatavotā rēķina saņemšanas.
3.6. [bookmark: _Hlk170800224]Pasūtītājs veic galīgo norēķinu par saņemto Pakalpojumuu Pakalpojuma sniedzējam 30 (trīsdesmit)  dienu laikā pēc Izpildītāja sagatavotā rēķina saņemšanas un Pakalpojuma Akta par Pakalpojuma izpildi abpusējas parakstīšanas (Līguma pielikums Nr.3).  
3.7. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
3.8. Visos dokumentos, kas saistīti ar šo Līgumu, tajā skaitā rēķinos, iekļauj informāciju ar iepirkuma nosaukumu un identifikācijas numuru, kā arī līguma numuru. Ja Izpildītājs nav iekļāvis šajā Līguma punktā noteikto informāciju rēķinā, Pasūtītājam ir tiesības prasīt Izpildītājam veikt atbilstošas korekcijas pavadzīmē un līdz brīdim, kamēr Izpildītājs nav novērsis nepilnības – neapmaksāt Izpildītājam pienākošos summu Līgumā noteiktajā termiņā. 
4. Pakalpojumu sniegšanas un pieņemšanas kārtība, termiņš
4.1. Izpildītājs Pakalpojumu sniedz atbilstoši Līgumā un tā pielikumos ietvertajiem nosacījumiem ne ilgāk kā 70 (septiņdesmit) dienu laikā no līguma spēkā stāšanās dienas.
4.2. Izpildītājs regulāri komunicē ar Pasūtītāja pārstāvi un informē par Pakalpojuma sniegšanas statusu pa elektronisko pastu un telefoniski. 
4.3. Pakalpojums tiek nodots pa posmiem. Vienlaicīgi ar Pakalpojumu, Izpildītājs nodod Pasūtītājam visu ar Pakalpojuma sniegšanu saistīto dokumentāciju (ja tāda tika izsniegta), tajā skaitā to, ko Pasūtītājs iesniedza Izpildītājam Pakalpojuma sniegšanai. 
4.4. Izpildītājs pēc Līguma 1. pielikumā norādītā attiecīgā Pakalpojuma izpildes sagatavo, paraksta un iesniedz Pasūtītājam parakstīšanai pieņemšanas – nodošanas aktu (Līguma 3. pielikums).
4.5. Pasūtītājs 5 (piecu) darba dienu laikā pēc attiecīgā Pakalpojuma pieņemšanas – nodošanas akta saņemšanas ir tiesīgs pārbaudīt Pakalpojuma izpildes kvalitāti un atbilstību Līguma noteikumiem.
4.6. Ja Pasūtītājs konstatē, ka Izpildītāja veiktajā Pakalpojumā ir trūkumi vai neatbilstības Līguma vai tā pielikumā Nr.1 noteiktajam, Pasūtītājs sagatavo neatbilstību konstatācijas aktu un iesniedz to Izpildītājam. 
4.7. Izpildītājam ir pienākums neatbilstību konstatācijas aktā norādītos trūkumus un nepilnības novērst par saviem līdzekļiem Pasūtītāja noteiktajā laikā. 
4.8. Ja Izpildītājs neatbilstību konstatācijas aktā norādītos trūkumus un nepilnības nenovērš Pasūtītāja noteiktajā termiņā, Pasūtītājs ir tiesīgs veikt tos saviem spēkiem vai pieaicinot trešās personas. Izpildītājam šādā gadījumā nav tiesības pieprasīt no Pasūtītāja pilnu 3.1. punktā noteikto maksājumu.
4.9. Pēc neatbilstību konstatācijas aktā norādīto pakalpojuma kvalitātes trūkumu novēršanas, Izpildītājs iesniedz atkārtoti Pasūtītajam Pakalpojuma pieņemšanas – nodošanas aktu un Pasūtītājs to izskata Līgumā noteiktajā kārtībā.
4.10. Par Pakalpojuma izpildīšanas dienu tiek uzskatīta diena, kad Izpildītājs nodod Līguma un tā pielikumu noteikumiem atbilstošu Pakalpojumu un Puses vai to pārstāvji ir abpusēji parakstījuši Pakalpojuma pieņemšanas – nodošanas aktu, kas kļūst par Līguma neatņemamu sastāvdaļu un ir pamats norēķiniem starp Pasūtītāju un Izpildītāju. 
4.11. Ja Izpildītājs Pakalpojumu nav izpildījis Pasūtītāja noteiktajā termiņā, Pasūtītājs faktu par Pakalpojuma izpildes termiņa nokavējumu norāda neatbilstību konstatācijas aktā, norādot nokavēto dienu skaitu.

5. Pušu tiesības un pienākumi
5.1. Pasūtītāja tiesības un pienākumi:
5.1.1. savlaicīgi pēc Izpildītāja pieprasījuma nodrošināt Izpildītāju ar visu informāciju, kas nepieciešama šī Līguma izpildei un dot Izpildītājam saistošus norādījumus saistībā ar Līguma izpildi;
5.1.2. paziņot Izpildītājam par visiem no Pasūtītāja atkarīgiem, paredzamiem apstākļiem ne vēlāk kā 2 (divas) darba dienas pirms šo apstākļu iestāšanās, kas radušies no jauna un traucē Izpildītājam izpildīt Līguma saistības;
5.1.3. pieņemot Pakalpojumu, pēc saviem ieskatiem veikt Līguma izpildes pārbaudi, lai pārliecinātos par Pakalpojuma atbilstību Līgumam, ja nepieciešams, pieaicinot ekspertus vai citus speciālistus;
5.1.4. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
5.1.5. saskaņā ar šajā Līgumā noteikto kārtību pieņemt izpildīto Pakalpojumu, kas atbilst šī Līguma un tā pielikumu prasībām;
5.1.6. veikt samaksu par laikā un atbilstoši Līguma un tā pielikumu noteikumiem sniegtajiem Pakalpojumiem šajā Līgumā noteiktajā kārtībā un apmērā;
5.1.7. nepieņemt Pakalpojumu, kas neatbilst Līgumā vai tā pielikumos minētajiem nosacījumiem.
5.2. Izpildītāja tiesības un pienākumi:
5.2.1. veikt Pakalpojumus šajā Līgumā un tā pielikumos noteiktajā apjomā, termiņā un kvalitātē, kā arī uzņemties atbildību par sekām, kuras iestāsies Līguma neievērošanas vai nepienācīgas izpildes rezultātā;
5.2.2. novērst Pakalpojumu neatbilstību Līguma un tā pielikumu prasībām saskaņā ar šajā Līgumā noteikto kārtību;
5.2.3. savlaicīgi informēt Pasūtītāju par Līguma izpildes gaitu un par iespējamiem vai paredzamiem kavējumiem Līguma izpildē;
5.2.4. Izpildītājs apņemas bez Pasūtītāja rakstiskas piekrišanas neizpaust informāciju, un veikt visus nepieciešamos pasākumus informācijas, ko Izpildītājs ieguvis no Pasūtītāja Līguma izpildes gaitā, neizpaušanai, izņemot, ja to pieprasa valsts institūcijas, kurām saskaņā ar likumu ir tiesības prasīt šādu informāciju.
5.3. Izpildītājs atbild par apakšuzņēmēja veikto Pakalpojumu atbilstību Līguma prasībām. (iekļauj Līgumā, ja Izpildītājs piesaista apakšuzņēmējus).
5.4. Izpildītājs Līguma izpildē apakšuzņēmējus, uz kuru iespējām iepirkumā Izpildītājs balstījies, lai apliecinātu savas kvalifikācijas atbilstību noteiktajām prasībām, drīkst nomainīt tikai ar Pasūtītāja rakstveida piekrišanu, ievērojot Publisko iepirkumu likuma nosacījumus. (iekļauj Līgumā, ja Izpildītājs piesaista apakšuzņēmējus).
5.5. Pasūtītājs pēc savas iniciatīvas ir tiesīgs pieprasīt Izpildītāja Līguma izpildē iesaistītā personāla nomaiņu, ja tiek konstatēta nekvalitatīva Pakalpojuma izpilde, kuras rezultātā var tikt kavēti Izpildītāja iepirkuma procedūrā iesniegtajā Tehniskajā specifikācijā (Pakalpojuma aprakstā) (Līguma 1. pielikums) un Līguma 4.1. punktā noteiktais Pakalpojuma izpildes termiņš
5.6. Līguma izpildē piesaistītā personāla nomaiņa Līguma izpildes laikā tiek organizēta atbilstoši    Publisko iepirkumu likumā noteiktajai kārtībai. 
5.7. Izpildītājs nav tiesīgs bez saskaņošanas ar Pasūtītāju veikt personāla un apakšuzņēmēju nomaiņu.
5.8. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.

6. Pušu atbildība
6.1. Katra Puse atbild par Līguma saistību neizpildi un nepienācīgu izpildi Latvijas Republikas normatīvajos aktos un šajā Līgumā noteiktajā kārtībā. 
6.2. [bookmark: _Hlk143763533]Izpildītājs par katru nokavēto Pakalpojuma izpildes dienu (tajā skaitā par katru Tehniskajā specifikācijā (Līguma 1. pielikums) norādīto izpildes termiņu) vai neatbilstību novēršanas dienu, maksā Pasūtītājam līgumsodu 0,5% (piecas desmitdaļas procenta) apmērā no Līguma maksimālās summas, bet ne vairāk par 10% (desmit procenti) no Līguma maksimālās summas.
6.3. Ja Pasūtītājs Līguma paredzētajā termiņā un apjomā neveic maksājumu par Pakalpojumu, Izpildītājam ir tiesības pieprasīt no Pasūtītāja līgumsodu 0,5% (piecas desmit daļas procenta) apmērā no Līguma maksimālās summas, bet ne vairāk par 10% (desmit procenti) no Līguma maksimālās summas.
6.4. Līgumsoda samaksa neatbrīvo Puses no to saistību pilnīgas izpildes.
6.5. Gadījumā, ja Pasūtītājam rodas tiesības saskaņā ar Līguma noteikumiem pieprasīt no Izpildītāja līgumsodu vai jebkuru citu maksājumu, Pasūtītājam, iepriekš rakstveidā informējot Izpildītāju, ir tiesības ieturēt līgumsodu vai jebkuru citu maksājumu no Izpildītājam izmaksājamajām summām. 
6.6. Puses savstarpēji ir atbildīgas par līgumsaistību pārkāpšanu vai zaudējumu radīšanu otrai Pusei. Puse, kas vainīga Līguma saistību pārkāpšanā vai zaudējumu radīšanā, atlīdzina otrai Pusei radītos zaudējumus. 
6.7. Ja Izpildītājs 20 (divdesmit) darba dienu laikā no brīža, kad tam radušās tiesības pieprasīt no Pasūtītāja līgumsodu par maksājuma termiņa kavējumu, savas tiesības nav izmantojis, uzskatāms, ka Izpildītājs ir atteicies no attiecīgā līgumsoda un zaudējis tiesības pieprasīt no Pasūtītāja līgumsodu par attiecīgo maksājuma termiņa kavējumu.
6.8. Zaudējumu gadījumā Puses (atsevišķi vienojoties) ir tiesīgas Līguma izpildes laikā pieaicināt neatkarīgu ekspertu zaudējumu atlīdzības apmēra noteikšanai. Eksperta pakalpojumus apmaksā tā Puse, kura radījusi zaudējumus vai Puse, kas saskaņā ar eksperta slēdzienu, nepamatoti pieprasījusi zaudējumu atlīdzību. 

7. Līguma darbības termiņš un tā grozīšanas, papildināšanas un izbeigšanas kārtība
7.1. Līgums stājas spēkā, kad pēdējā no Pusēm to ir parakstījusi un ir spēkā līdz Pušu saistību izpildei.
7.2. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pilnvaroto pārstāvju parakstīti un tie ir saskaņā ar Publisko iepirkumu likuma 61. pantu.
7.3. [bookmark: _Hlk142986348]Pusēm rakstiski vienojoties Līguma 4.1. punktā noteiktais Pakalpojumu izpildes termiņš un katrs Tehniskajā specifikācijā (Līguma 1. pielikums) norādītais izpildes termiņš var tikt pagarināts, ja Līgumu nav iespējams izpildīt termiņā no Pusēm neatkarīgu iemeslu dēļ vai Pasūtītājam radusies šāda nepieciešamība.
7.4. Puses var izbeigt Līgumu pirms termiņa tikai savstarpēji rakstiski vienojoties, izņemot Līgumā konkrēti atrunātos gadījumos.
7.5. Pasūtītājam ir tiesības vienpusēji izbeigt Līgumu pirms termiņa, brīdinot par to Izpildītāju 15 (piecpadsmit) darba dienas pirms izbeigšanas.
7.6. Ievērojot Starptautisko un Latvijas Republikas nacionālo sankciju likuma 11.1 panta trešās daļas regulējumu, pasūtītājs ir tiesīgs vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.7. Pasūtītājam ir tiesības vienpusēji izbeigt Līgumu pirms termiņa, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.8. Citos gadījumos Līgumu var izbeigt vienpusēji tikai gadījumos, kas tieši paredzēti Latvijas Republikas normatīvajos aktos. 
7.9. Jebkurā Līguma izbeigšanas gadījumā, kad Pasūtītāja vainas dēļ netiek pildīts Līgums, Pasūtītājs apņemas 30 (trīsdesmit) darba dienu laikā no tā izbeigšanas brīža veikt pilnīgu samaksu par faktiski veikto Pakalpojumu, kā arī nokārtot visas citas saistības pret Izpildītāju. 
7.10. Jebkurā Līguma izbeigšanas gadījumā, kad Pasūtīttājs izbeidz līgumu Izpildītāja saistību neizpildēs dēļ, Izpildītājs apņemas izpildīt visas saistības, kas radušās līdz Līguma izbeigšanas brīdim, tajā skaitā atmaksāt saņemto avansu.
8. Pušu pārstāvji
8.1. No Pasūtītāja puses par Līguma saistību izpildes kontroli atbildīgā persona: ___________________, e-pasts _____________, tālr.___________, kurai ir noteikti šādi pienākumi:
8.1.1. veikt Pakalpojuma pasūtīšanu;
8.1.2. pārbaudīt Pakalpojuma kvalitāti un tā atbilstību tehniskajai specifikācijai;
8.1.3. kontrolēt Līguma izpildi un saņemt attiecīgu informāciju no Izpildītāja;
8.1.4. dot Izpildītājam saistošus norādījumus par Pakalpojuma izpildi, ar nosacījumu, ka tie nav pretrunā ar Līgumu vai normatīvo aktu noteikumiem;
8.1.5. pieprasīt un saņemt no Izpildītāja ar Līguma izpildi saistītos materiālus un ziņas;
8.1.6. pieņemt Izpildītāja Pakalpojumu un parakstīt Aktus.
8.2. Izpildītāja atbildīgā persona par Līguma izpildi: <   >.
9. Konfidencialitāte
9.1. Līguma ietvaros saņemto informāciju Izpildītājs izmanto tikai Pasūtītāja pasūtījuma – Pakalpojuma izpildei.
9.2. Pasūtītājs iegūst visas autortiesību mantiskās tiesības un blakustiesības uz Līguma izpildē radītajiem Izpildītāja materiāliem bez laika termiņa un teritorijas ierobežojuma. Pasūtītājam ir tiesības brīvi rīkoties ar minētajiem materiāliem, tajā skaitā modificēt, uzlabot un papildināt tos, kā arī publicēt, publiskot, pavairot, padarīt materiālus pieejamus sabiedrībai jebkādā veidā vai nodot trešajām personām, izmantot citu Pasūtītāju līgumsaistību izpildē ar brīdi, kad Pakalpojums vai tā daļa ir nodota Pasūtītājam.
9.3. Kompensācija par autortiesību un blakustiesību, ja tādas ir radušās, pāreju Pasūtītājam ir ietverta Līgumcenā, ko Pasūtītājs maksā Izpildītājam saskaņā ar Līguma 3. punktu. 
9.4. Izpildītājs apliecina un garantē, ka Pakalpojuma izpildes gaitā visi izejmateriāli, dokumenti, datorprogrammas u.c., kas tiek izmantotas Pakalpojuma izstrādē, ir tiesiskas (legālas) izcelsmes, kā arī Izpildītājam ir tiesības vai atbilstošs pilnvarojums to izmantošanai. 
9.5. Izpildītājs aizsargā, nekopē un neizplata un bez iepriekšējas savstarpējas rakstiskas saskaņošanas neizpauž trešajām personām konfidenciālu informāciju, izņemot Latvijas Republikas normatīvajos aktos paredzētos gadījumus.
9.6. Ar konfidenciālu informāciju Līguma ietvaros tiek saprasta jebkura vārdiska vai rakstiska vai citādi pieejama informācija, kas pieejama Izpildītājam izmantojot Pasūtītāja sniegto materiālu, tai skaitā, bet ne tikai, ar Līguma izpildi saistītais dokumentu saturs, tehniska, komerciāla un jebkāda cita rakstura informācija par Pasūtītāja darbību, kā arī jebkura informācija, kas saistīta ar Pakalpojuma sniegšanu, un kas kļuvusi pieejama līgumsaistību izpildes gaitā. 
9.7. Izpildītājs lieto Līguma ietvaros saņemto informāciju tikai tādā vietā un veidā, kas atbilst Pasūtītāja interesēm Līguma izpildes ietvaros.
9.8. Izpildītājs veic visas nepieciešamās darbības, kuras Pasūtītājs uzskatītu par nepieciešamām un pietiekamām, lai novērstu neatļautu Līguma ietvaros saņemtās informācijas atklāšanu, vai lai aizsargātu Pasūtītāja un saņemtās informācijas autora (ja tas nav Pasūtītājs) komerciālās un citas intereses.
9.9. Izpildītājs sedz visus zaudējumus Pasūtītājam, kas radušies Līgumā noteiktās konfidenciālās informācijas izpaušanas gadījumā neatkarīgi no tā, vai tie radušies Izpildītāja vai ar Izpildītāju saistītas personas darbības vai bezdarbības rezultātā.
9.10. Izpildītājs nodrošina Līguma ietvaros saņemtās informācijas neizpaušanu no savu darbinieku puses.
9.11. Šiem konfidencialitātes noteikumiem nav laika ierobežojuma un uz tiem neattiecas Līguma darbības termiņš.
10. Nepārvarama vara
10.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma spēkā stāšanās un kurus nevarēja iepriekš ne paredzēt, ne novērst.
10.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņas uzskata ir iespējama un paredzama viņas Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
10.3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

11. Nobeiguma noteikumi
11.1. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
11.2. Ja Latvijas Republikā spēkā esošajos normatīvajos aktos tiek izdarīti grozījumi, kā rezultātā kāds Līguma noteikums vai punkts zaudē spēku vai tā spēkā esamība un piemērošana izrādās strīdīga, Puses to nomaina ar spēkā esošu un neapstrīdamu noteikumu atbilstoši Līguma saturam un Līguma noslēgšanas mērķim. Lai spēku zaudējušu un strīdīgu noteikumu vai punktu aizstātu ar spēkā esošu un neapstrīdamu noteikumu vai punktu, Puses noslēdz papildu rakstisku vienošanos.
11.3. Pieļaujami tikai tādi līguma grozījumi, kas ir atbilstoši Publisko iepirkumu likuma 61.pantam. Jebkuri grozījumi vai papildinājumi Līgumā izdarāmi rakstveidā un tie kļūst par Līguma neatņemamu sastāvdaļu ar brīdi, kad tos ir parakstījušas abas Puses.
11.4. Visi Līguma grozījumi ir spēkā tikai tad, ja tiek noformēti rakstiski un ir abu Pušu parakstīti. Šādi Līguma grozījumi ar to parakstīšanas brīdi kļūst par šī Līguma neatņemamu sastāvdaļu.
11.5. Puses apliecina, ka viņām ir saprotams šī Līguma saturs un nozīme, viņi atzīst Līgumu par pareizu un abpusēji izdevīgu. Līgumā lietotajiem jēdzieniem un formulējumiem piekrīt un apliecina, ka Līgums sastādīts pareizi vadoties no pušu iesniegtajiem dokumentiem un sniegtās informācijas, kuru Puses uzskata par pietiekamu un vispusīgi izklāstītu šajā Līgumā, ko apstiprina, parakstot katru Līguma eksemplāru.
11.6. Puses vienojas, ka pusēm ir saistoša sarakste, kas veikta izmantojot Līgumā norādīto elektronisko pastu, kas minēti Līguma 8. punktā.
11.7. Līgums ir sagatavots latviešu valodā uz 8 (astoņām) lapām, neieskaitot tā pielikumus. Pušu pārstāvji Līgumu un tā pielikumus paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Puse, kura pēdējā paraksta Līgumu, nosūta Līgumu uz Līgumā norādīto otras Puses e-pasta adresi.
11.8. Līgumam tā noslēgšanas brīdī ir šādi pielikumi, kas ir Līguma neatņemamas sastāvdaļas:
11.8.1. 1. pielikums – Tehniskā specifikācija un Tehniskais piedāvājums;
11.8.2. 2. pielikums – Finanšu piedāvājums;
11.8.3. 3. pielikums – Pakalpojuma pieņemšanas – nodošanas akts.

12. Pušu rekvizīti un paraksti
	
	





	PASŪTĪTĀJS:
	IZPILDĪTĀJS:

	Latvijas Universitāte

	Juridiskā adrese: Raiņa bulvāris 19, 
Rīga, LV – 1586

	Reģ.Nr.3341000218

	PVN reģ.Nr.LV 90000076669

	Konta Nr._________________

	

	

	
__________________________ /____________//
(paraksts)
	__________________________ /______/
(paraksts)



 ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
































Līguma 3. pielikums

	Izpildītājs : 
____________________
Reģ. Nr. ______________


	Pasūtītājs: 
Latvijas Universitāte
PVN reģ. Nr.  LV 90000076669





Pakalpojuma pieņemšanas – nodošanas akts

Rīga, 2023. gada _____._________ 

Mēs, apakšā parakstījušies,
IZPILDĪTĀJS:  ___________________  personā no vienas puses,
PASŪTĪTĀJS - PAKALPOJUMA SAŅĒMĒJS:  Latvijas Universitātes _________________________ (struktūrvienības nosaukums) _________________(kontaktpersonas vārds, uzvārds) personā, no otras puses,

sastādījām šo aktu par _______________________________________________ 

 _________________________________________________________________   
(Līgums: ________2023. Nr.________ iepirkuma LU 2023/59_I).

IZPILDĪTĀJS ir sniedzis šādu pakalpojumu:
1. _____________________________________
2. fakstiski veiktās stundas Pakalpojuma izpildei ____________
3. par summu bez PVN  EUR: ________________ (_________________); 
4. PVN summa EUR: ______ (_________________);
5. kopējā pakalpojuma summa ar PVN EUR:  ________(_________________).

Pakalpojums veikts atbilstoši  PASŪTĪTĀJA prasībām un Iepirkumā ID Nr. LU 2023/59_I iesniegtajam piedāvājumam. Pusēm savstarpējo pretenziju nav.

	
Pakalpojumu nodeva:

IZPILDĪTĀJA pārstāvis 

___________/____________________/
       (vārds, uzvārds, tālruņa Nr.)


	
Pakalpojumu pieņēma:

PASŪTĪTĀJA kontaktpersona

_____________/____________________/
            (vārds, uzvārds, tālruņa Nr.)

